Държавен вестник, бр. 18, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  18
§ 9. В чл. 42, ал. 4 думите „проведени 
свиждания“ се заменят с „постъпилите и 
разходваните суми от/за задържаните лица“.
§ 10. В чл. 43, ал. 2 думите „на длъжност-
ното лице, отговарящо за тази дейност“ се 
заменят с „от длъжностните лица по чл. 25, 
ал. 1“.
§ 11. В чл. 46 се правят следните изменения 
и допълнения:
1. В ал. 1 след думата „срок“ запетаята се 
заличава, а думите „което се контролира от 
длъжностните лица по чл. 25, ал. 1“ се заменят 
с „от полицейския орган, работещ с лицето, 
или от оперативния дежурен в ОДЦ/ОДЧ“.
2. В ал. 2 след думата „записва“ се добавя 
„датата и“. 
§ 12. В чл. 85 думата „структурата“ се 
заменя с „основната структура“. 
§ 13. В чл. 87, ал. 1, т. 5 думата „иззетите“ 
и запетаята след нея се заличават.
§ 14. Приложение № 1 към чл. 15, ал. 2 
става приложение № 1 към чл. 15, ал. 1 и се 
изменя така:
„Приложение № 1 
към чл. 15, ал. 1
ДЕКЛАРАЦИЯ ЗА ПРАВАТА  
НА ЗАДЪРЖАНО ЛИЦЕ
ЧАСТ ПЪРВА
Ако сте задържан(а), имате следните права:
1. ПОМОЩ ОТ АДВОКАТ/ПРАВО НА 
ПРАВНА ПОМОЩ
Имате право да ползвате адвокатска защита 
от момента на задържането. Имате право да 
говорите с адвокат при условия на поверител-
ност. Адвокатът е независим от полицията и 
може да Ви подпомогне при защитата на Ва-
шите права и законни интереси. Адвокатската 
защита може да се осъществява от посочен 
от Вас защитник, като разходите са за Ваша 
сметка, или може да получите безплатна 
правна помощ от служебен адвокат по реда 
на Закона за правната помощ. Обърнете се 
към полицейските служители, ако искате да се 
свържете с адвокат. Полицейските служители 
ще Ви окажат съдействие и ще Ви предоставят 
допълнителна информация. Имате и право на 
отказ от защитник. Отказът от защитник не 
е окончателен и можете да го оттеглите във 
всеки един момент и съответно да заявите, 
че желаете да ползвате адвокатска защита.
2. ПРАВО НА ИНФОРМАЦИЯ ОТНОСНО 
ОСНОВАНИЯТА ЗА ЗАДЪРЖАНЕТО 
Имате право да узнаете защо сте задържан 
и какви са правните и фактическите осно-
вания за задържането. Ако сте задържан, 
защото полицейските органи имат данни, че 
сте извършили престъпление, имате право 
да получите информация относно това пре­
стъпление.
3. ПРАВО НА УСТЕН И ПИСМЕН ПРЕ-
ВОД/ПРАВО НА ТЪЛКОВНИК 
Ако не говорите или не разбирате българ-
ски език, имате право безплатно да ползвате 
услугите на преводач. Декларацията за правата 
ще Ви бъде предоставена на език, който разби-
рате. В случай че няма декларация за правата 
на съответния език, ще бъдете информиран 
устно за правата Ви на разбираем за Вас език 
с помощта на преводач. След това своевре-
менно ще Ви бъде предоставена декларация 
за правата на този език. Ако сте глухоням(а), 
глух(а) или ням(а), ще бъдете запознат(а) с 
основанията за задържането Ви, както и ще 
бъдат разяснени правата Ви на разбираем за 
Вас език с помощта на тълковник.
4. ПРАВО ДА ЗАПАЗИТЕ МЪЛЧАНИЕ 
По време на разпит от полицейските органи 
не сте длъжен(на) да отговаряте на въпросите 
относно предполагаемото престъпление. Ва-
шият адвокат може да Ви помогне да вземете 
решение в тази връзка.
5. УВЕДОМЯВАНЕ НА ДРУГО ЛИЦЕ 
ОТНОСНО ВАШЕТО ЗАДЪРЖАНЕ/УВЕ-
ДОМЯВАНЕ НА КОНСУЛСТВОТО ИЛИ 
ПОСОЛСТВОТО НА ВАШАТА ДЪРЖАВА
За задържането Ви съответният орган е 
длъжен незабавно да уведоми посочено от 
Вас лице. Имате право на телефонно обаж-
дане, с което лично да съобщите на член от 
семейството си или на друго заинтересовано 
лице за своето задържане.
В случай че не сте български гражданин, 
имате право да се свържете с консулските вла-
сти на съответната държава, както и право да 
искате незабавно да се уведомяват консулските 
органи на държавата, чийто гражданин сте, 
чрез Министерството на външните работи. Ако 
сте гражданин на две или повече държави, 
може да изберете консулските органи на коя 
държава да бъдат уведомени за задържането 
Ви и с които желаете да бъде осъществена 
връзка.
6. МЕДИЦИНСКА ПОМОЩ 
Когато сте задържан(а), имате право на 
медицинска помощ. Уведомете полицейските 
органи, ако имате нужда от медицинска помощ.
7. ПРАВО НА ИНФОРМАЦИЯ ЗА СРОКА 
НА ЗАДЪРЖАНЕТО
Срокът за задържане започва да тече от 
момента, в който е ограничено правото Ви 
на свободно придвижване, като точният час 
и дата се отбелязва в заповедта за задържане 
независимо от времето на нейното фактическо 
издаване. Срокът на задържането не може да 
бъде повече от 24 часа.
8. ПРАВО ДА ОБЖАЛВАТЕ ПРЕД СЪДА 
ЗАКОННОСТТА НА ЗАДЪРЖАНЕТО